Spenta Mainjus

Spenta Mainjus – gyvybės dievas ir gėrio bei šviesos personifikacija senovės persų mitologijoje; Ahūros Mazdos šventoji dvasia, kuriančioji jo emanacija. Kadangi pats Ahūra Mazda nesikeičia, tačiau tuo pat metu yra atsakingas už nuolat besikeičiančio pasaulio sukūrimą, sąveikauja su pasauliu per Spenta Mainjų, kuris yra lyg tarpininkas tarp Ahūros Mazdos ir fizinio pasaulio.http://www.vohuman.org/Article/Spenta%20Mainyu%20in%20the%20G%E2th%E2s.htm Per Spenta Mainjų Ahūra Mazda yra visuose žmonėse.

Spenta Mainjus yra Angra Mainjaus (tamsos dievo), su kuriuo kovoja amžiną kovą, brolis dvynys. Pirmojoje Zaratustros vizijoje Ahūros Mazdos pirmasis atliktas veiksmas buvo šešių žemesniųjų dievybių sukūrimas per Spenta Mainjų, šventąją dvasią.http://www.themystica.com/mythical-folk/~articles/s/spenta_mainyu.html

Ankstyvesniame religijos variante ir Spenta Mainjus, ir Angra Mainjus laikyti Ahūros Mazdos sūnumis. Tačiau vėliau nebeliko skirtumo tarp jo ir Ahūros Mazdos, jie tapo vienu ir tuo pačiu dievu.http://www.pantheon.org/articles/s/spenta_mainyu.html 

 Šaltiniai 

Kategorija:Zoroastrizmas